81/859/ETY: Neuvoston päätös, tehty 19 päivänä lokakuuta 1981, yhteyslaboratorion nimeämisestä klassista sikaruttoa varten ja sen toiminnasta



Virallinen lehti nro L 319 , 07/11/1981 s. 0020 - 0021

Suomenk. erityispainos Alue 3 Nide 14 s. 0060

Espanjank. erityispainos: Luku 03 Nide 23 s. 0165

Ruotsink. erityispainos Alue 3 Nide 14 s. 0060

Portugalink. erityispainos: Luku 03 Nide 23 s. 0165



NEUVOSTON PÄÄTÖS, tehty 19 päivänä lokakuuta 1981, yhteyslaboratorion nimeämisestä klassista sikaruttoa varten ja sen toiminnasta (81/859/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY() ja erityisesti sen 11 artiklan 2 kohdan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että direktiivissä 80/217/ETY säädettyjen toimenpiteiden edellytyksenä on klassisen sikaruton taudinmäärityksessä käytettävien laboratoriomenetelmien yhdenmukaistaminen, taudinmääritysten tekemiseen kansallisissa laboratorioissa tarvittavilla antigeeneillä ja eri aineilla olisi oltava samat ominaisuudet, ja klassisen sikaruton taudinmäärityksestä jäsenvaltioissa vastaavien laboratorioiden yhteistyöelimenä toimiminen olisi annettava erittäin erikoistuneen laboratorion tehtäväksi, jolla on tarvittavat mahdollisuudet valmistaa ja varastoida välttämättömiä biologisia aineita, ON TEHNYT TÄMÄN PÄÄTÖKSEN: 1 artikla "Institut für Virologie der Tierärztlichen Hochschule Hannover" -laitoksen laboratorion tehtävänä on huolehtia yhteistyöstä sikaruton parissa työskentelevien kansallisten laboratorioiden välillä. 2 artikla Edellä 1 artiklassa tarkoitetun yhteyslaboratorion tehtävänä on: 1. jäsenvaltioiden klassisen sikaruton taudinmäärityksessä käyttämien menetelmien yhteensovittaminen ja erityisesti: a) taudinmäärityksessä käytettävien soluviljelmien varastoiminen ja toimittaminen, b) serologisiin kokeisiin käytettävien klassisen sikaruton viruskantojen määritteleminen, varastoiminen ja toimittaminen sekä vastaseerumien valmistaminen, c) standardoitujen seerumien, yhdisteseerumien ja muiden vertailureagenssien toimittaminen kansallisille laboratorioille jäsenvaltioissa kokeiden ja käytettävien reagenssien standardoimiseksi, d) klassisen sikaruton viruskokoelman kerääminen ja säilyttäminen, e) vertailukokeiden järjestäminen yhteisön tasolla määräajoin, f) tietojen kerääminen käytetyistä taudinmääritysmenetelmistä ja suoritettujen kokeiden tuloksista, 2. tarvittavien järjestelyjen suorittaminen laboratoriodiagnoosin asiantuntijoiden kouluttamiseksi tai uudelleenkouluttamiseksi päämääränä diagnoositekniikan yhdenmukaistaminen. 3 artikla Edellä 2 artiklassa tarkoitetusta toiminnasta aiheutuviin kuluihin tarvittavat määrärahat sisällytetään Euroopan yhteisöjen yleiseen talousarvioon, pääluokkaan "Komissio". 4 artikla Edellä 2 artiklassa tarkoitettu toiminta varmistetaan komission ja 1 artiklassa nimetystä laboratoriosta vastaavien kesken tehdyllä sopimuksella. 5 artikla Tässä päätöksessä määrätty toiminta rajoitetaan viideksi vuodeksi 4 artiklassa tarkoitetun sopimuksen allekirjoituspäivästä alkaen. Neuvosto päättää määräenemmistöllä komission ehdotuksesta sanotun määräajan loppuun mennessä, onko toimia jatkettava vai onko tätä päätöstä muutettava. 6 artikla Tämä päätös on osoitettu kaikille jäsenvaltioille. Tehty Luxemburgissa 19 päivänä lokakuuta 1981. Neuvoston puolesta Puheenjohtaja P. WALKER () EYVL N:o L 47, 21.2.1980, s. 11 () EYVL N:o C 172, 13.7.1981, s. 107